У ходзе практычнай дзейнасці збіраецца і назапашваецца розная інфармацыя і дакументы, на аснове якіх афармляюцца выніковыя матэрыялы ў розных формах: відэафільмы, відэаролікі, даследчыя працы, фатаграфіі, літаратурныя замалёўкі. Падрыхтаваныя ўдзельнікамі Акцыі матэрыялы і створаныя працы могуць выкарыстоўвацца для стварэння і папаўнення экспазіцый і фондаў музеяў, выстаў, якія працуюць ва ўстановах адукацыі; афармлення ўстаноў адукацыі, выдання інфармацыйных матэрыялаў аб населеных пунктах. Праца можа завяршацца прэзентацыяй ці іншым мерапрыемствам, дзе ўдзельнікі дэманструюць веды, набытыя ў выніку пошукавай і даследчай дзейнасці, распавядаюць аб практычных выніках сваёй дзейнасці.